text: L'oposició a Maduro investeix Guaidó com a president interí de Veneçuela - À Punt
  L'oposició a Maduro investeix Guaidó com a president interí de Veneçuela
  La comunitat internacional està intentant que Maduro s'aparte del poder i convoque eleccions.
  VÍDEO | L'oposició a Maduro investeix Guaidó com a president interí de Veneçuela
  08 de gener 2020 - 00:04
  L'oposició a Nicolás Maduro al Parlament veneçolà ha votat investir Juan Guaidó com a nou president interí del país, després que més de cent diputats hagen secundat la proposta.
  Aquesta decisió, després d'una accidentada sessió en la qual els diputats han hagut d'obrir-se pas per la força cap al Palau Legislatiu, suposa un desafiament a Maduro. El fins ara president de Veneçuela governa des de 2013 i que té bona part de la comunitat internacional intentant apartar-lo del poder i exercint pressió perquè convoque "eleccions lliures".
  Per a Guaidó és la segona vegada que s'erigeix president. De fet, ja des de fa quasi un any, va assumir les competències de la presidència per "la usurpació" que, com va assegurar, fa Maduro de l'executiu. Així, quasi 60 països ja el reconeixen com a líder interí. No obstant això, encara no controla la burocràcia o les forces armades.